अगरतला
अगरतला उस समय प्रकाश में आया जब माणिक्य वंश ने इसे अपनी राजधानी बनाया। 19वीं शताब्दी में कुकी के लगातार हमलों से परेशान होकर महाराज कृष्ण माणिक्य ने उत्तरी त्रिपुरा के उदयपुर स्थित रंगामाटी से अपनी राजधानी को अगरतला स्थानान्तरित कर दिया। राजधानी बदलने का एक और कारण यह भी था कि महाराज अपने साम्राज्य और पड़ोस में स्थित ब्रिटिश बांग्लादेश के साथ संपर्क बनाने चाहते थे। आज अगरतला जिस रूप में दिखाई देता है, दरअसल इसकी परिकल्पना 1940 में महाराज वीर बिक्रम किशोर माणिक्य बहादुर ने की थी। उन्होंने उस समय सड़क, मार्केट बिल्डिंग और नगरनिगम की योजना बनाई। उनके इस योगदान को देखते हुए ही अगरतला को ‘बीर बिक्रम सिंह माणिक्य बहादुर का शहर’ भी कहा जाता है। शाही राजधानी और बांग्लादेश से नजदीकी होने के कारण अतीत में कई प्रसिद्ध व्यक्तियों ने अगरतला का भ्रमण किया। रवीन्द्रनाथ ठाकुर कई बार अगरतला आए थे। उनके बारे में कहा जाता है कि त्रिपुरा के राजाओं से उनके काफी गहरे संबंध थे।
चाकसू
चाकसू भारत के राजस्थान राज्य के जयपुर ज़िले में स्थित एक नगर पालिका है। यह शहर जयपुर से राष्ट्रीय राजमार्ग 52 पर 40 किमी की दूरी पर स्थित है। यह शहर जयपुर जिले के 13 तहसील मुख्यालयों में से एक है। चाकसू राजस्थान विधानसभा की एक विधानसभा सीट भी है और चाकसू के वर्तमान विधायक वेद प्रकाश सोलंकी हैं। यहा पर शीतला माता का मन्दिर एव उज्जेन के राजा भ्रतरी की जन्मभूमि है एव जयबान तोप से बना गड़ा है। जो काफी दर्शनीय है।"  चाकसू और आसपास के गांवों में गुर्जर और मीणा बहुसंख्यक जाति हैं। चाकसू 26.60°N 75.95°E पर स्थित है।[1] इसकी औसत ऊंचाई 297 मीटर (974 फीट) है। चाकसू अपनी रंगीन संस्कृति, मेलों और त्योहारों के लिए जाना जाता है। ऐसा ही एक त्योहार शीतला अष्टमी है, जिसे 'बसोड़ा' के नाम से भी जाना जाता है जो होली के 8वें दिन पड़ता है। यह हिंदू कैलेंडर के चैत्र महीने में मनाया जाता है। शीतला अष्टमी को शीतला माता का मेला भी लगता है। हालाँकि, यह त्यौहार राजस्थान के कई हिस्सों जैसे जोधपुर, भीलवाड़ा, बाड़मेर आदि में मनाया जाता है, लेकिन चाकसू का शीतला माता मेला एक प्रसिद्ध है। यह जयपुर से लगभग 35 किमी दूर है, जहां मंदिर एक छोटी सी पहाड़ी की चोटी पर स्थित है। [उद्धरण वांछित]